作者:劉辰翁
標題:金縷曲・賀新郎
內容:世事如何說。似舉鞍、回頭笑問，幷州兒葛。手障塵埃黃花路，千里龍沙如雪。著破帽、蕭蕭餘發。行過故人柴桑裡，撫長松、老倒山間月。聊共舞，命相瑟。春風五老多年別。看使君、神交意氣，依然晚合。袖有玉龍提攜去，滿眼黃金臺骨。說不盡、古人痴絕。我醉看天天看我，聽秋風、吹動簷間鐵。長嘯起，兩山裂。